Diari Oficial de la Generalitat Valenciana


Sumari del DOGV 4002, del 18-05-2001 (2001/4369)

Edicte per a l'actualització del Patronat de la Fundació Asil Escoles de Sant Francesc i Sant Domènec.
------------------------------------------------------------------------------------------------------

### Dades del document

Número de DOGV
:   4002

Data del DOGV
:   18-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/4369


Organisme emissor
:   Conselleria de Justícia i Administracions Públiques

Tipus de document
:   Anunci

Edicte per a l'actualització del Patronat de la Fundació Asil Escoles de Sant Francesc i Sant Domènec. [2001/X4369]
  
Als efectes de regularitzar i actualitzar la situació jurídica de l'òrgan de govern o Patronat de la Fundació Asil Escoles de Sant Francesc i Sant Domènec, instituïda a Vilamarxant (València), que figura inscrita en aquest registre de Fundacions de la Comunitat Valenciana amb el nombre 225 (V), i sent els cridats a ser patrons:
  
El rector de l'Església de Santa Caterina de Vilamarxant
  
Senyor Ramón Catalá Noguera
  
Senyor Salvador Arnal Villasetrú
  
I havent acceptat el càrrec de la forma legalment establida el senyor Daniel Pelechá Badia, en la seua condició de rector de l'Església de Santa Caterina de Vilamarxant, se'l requereix perquè en el termini de 10 dies comptat a partir de l'endemà de la publicació del present escrit, a l'empara del que disposa l'article 76.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, manifeste de forma expressa la seua voluntat d'acceptar o no el càrrec de patró de la citada fundació.
  
A aquests efectes, podrà manifestar la seua voluntat mitjançant escrit dirigit al Servei d'entitats Jurídiques de la Secretària General de la Conselleria de Justícia i Administracions Públiques, el Registre d'entrada de la qual, té la seua seu a València carrer Historiador Chabás núm. 2, sense perjuí que amb posterioritat es formalitze la seua acceptació del càrrec de patró, en els termes previstos en l'article 13. 4 de la Llei 8/1998, de 9 de desembre, de Fundacions de la Comunitat Valenciana (en escriptura pública, en document privat amb signatura legitimada per notari, o mitjançant compareixença realitzada a l'efecte en el registre de Fundacions).Dites acceptacions s'hauran de remetre a aquest Protectorat (excepte en l'últim supòsit) amb dues còpies autoritzades o legitimades (no simples) del document que reculla l'acceptació. Les acceptacions efectuades s'inscriuran en el registre de Fundacions mitjançant resolució motivada.
  
En el cas que transcorregut el termini assenyalat no s'haja manifestat de forma expressa la voluntat d'acceptar el càrrec de patró, s'entendrà que no accepta el càrrec per al que va ser anomenat d'acord amb les disposicions reguladores de la institució. Igualment se li comunica que el Protectorat, a l'empara de l'article 18.1 de la Llei 8/1998, de 9 de desembre, de Fundacions de la Comunitat Valenciana (DOGV núm. 3.391, d'11 de desembre), estarà facultat per a designar la persona o persones que integren provisionalment el patronat, fins que s'aprove la modificació estatutària i es cobrisquen les vacants, o bé, procedir a la seua extinció i posterior liquidació.